**PM for Lierbygda O-lag sin TempO konkurranse nr. 1**

**på Hallingstad i Lier søndag 21. mai.**

Merket til samlingsplass fra Rv282, Kirkelinna (Avkjøring 22 på E-18 - Tranbykrysset).

Kart i målestokk 1:3 000, etter sprintnormen. Ekvidistanse 2 meter. Rettet 2017.

Start er ca. 50 meter fra samlingsplass/Lier IL sitt klubbhus.

Startrekkefølge (køstart) i henhold til startliste.

Det er **5** stasjoner, hver med **5** oppgaver og **6** skjermer.

Oppgavene er på løse plastplater.

Et oversiktskart med sladdede områder hvor stasjonene er, blir utdelt til hver deltaker ved starten.

På oversiktskartet er det piler som angir nøyaktig hvor deltakerne skal gå.

Om noen går ut av den merkede traseen, kan det medføre diskvalifikasjon.

Foran hver stasjon møter deltakerne et stoppskilt hvor deltakerne skal vente med å gå fram til stasjonen til de blir ropt opp – «NESTE DELTAKER».

Det er ikke tillatt å gå forbi skiltet før man blir tilropt.

Etter at svarene er avgitt og nedtegnet på startkortet, går deltakerne tilbake til Stoppskiltet og videre til neste stasjon.

Etter 5. stasjon er det å følge den anviste rute tilbake til samlingsplass for

avlevering av startkortet.

**Spesielt postbeskrivelses-symbol**: Det er på flere stasjoner oppstilt lekeapparater som på postbeskrivelsen benytter symbolet **X i** 4. kolonne fra venstre. Flere av disse inngår i oppgavene på stasjonene.

Følgende regler er satt opp for bruk av lekeapparater som postobjekt:

**Alle elementer som inngår i lekeapparatet er en del av lekeapparatet**.

Hvis underlaget til lekeapparatet er kunstig, (plastmatte/gummimatte) inngår de som del av lekeapparatet. Hvis underlaget går utover lekeapparatets vidde, vil underlaget anses som å ha **ytterkantene av lekeapparatet**. Hvis underlaget er mindre enn lekeapparatets vidde eller det ikke er noe kunstig underlag i lekeapparatet, vil kun **sentralt** (ingen angivelse), **side av**, **del av** og **oppe på** benyttes som postbeskrivelse.

Ingen lekeapparater inngår i postbeskrivelser som angir mellomrom mellom 2 objekter.

Knut Ovesen

løypelegger